Document ID: /roh_data/filtered/fineweb-2-filterrobots_roh.jsonl.gz/53094

La racolta da fain en Surselva è gia fitg avanzada. Durant la davosa perioda da bell’aura ha ina gronda part dals purs racoltà igl emprim tagl. Quel è per gronda part sut la media dils davos onns.
Plievgia manca
Gia davent dal mars hai dà fitg pauca plievgia. L'avrigl è stà bel e chaud e pir il matg hai dà in zichel plievgia. Memia pauc per ina buna racolta da fain.
La racolta è sut la media. Dentant nus essan baud en il temp e forsa essan nus pli cuntents suenter il segund tagl.
Exposiziun ha in effect
Las spundas ch'èn vers nord pateschan pli pauc da la sitgira. Sin las costas suleglivas na crescha il pavel betg pli.
Il problem è che quai che jau hai segà da la vart da Vella, là n’hai dapi duas emnas betg pli pluvì e là na crescha mumentan nagut pli.
Sauar meglierescha la situaziun
A Ruschein ch'è sin ina costa fitg sulegliva han ils purs la pussaivladad da sauar grondas parts dals prads. Gia baud l'avrigl han ils purs cumenzà a bagnar il funs. Las differenzas èn evidentas.
Quai che jau hai cumenzà baud a sauar, gliez ha gì en fitg bler fain. Quai che jau n’hai betg savì sauar ha tut tenor exposiziun gì mo la mesadad d’auters onns.